tomron87/hebrew-wikipedia-sentences-corpus huggingface dataset:
בשנת 2000 נבחרה לגלם את דמותה של לורליי גילמור, תפקיד ראשי בסדרת הדרמה "בנות גילמור", אותו היא גילמה במשך שבע עונות לצד השחקנית אלקסיס בלדל, עד סיומה של הסדרה בשנת 2007. בנוסף, הפיקה גרהאם 11 פרקים מתוך הסדרה.
לאחר הסדרה וגם במקביל אליה, גראהם לקחה חלק בהפקות רבות נוספות, ביניהן סרטי קולנוע וסרטי סטודנטים.
ב-2007, שיחקה בסרט "אמרתי לך!" בכיכובן של מנדי מור ודיאן קיטון.
ב־9 באוקטובר 2009, הוכרז שגרהאם תחליף את מאורה טיארני, בסדרת הטלוויזיה "הורים במשרה מלאה", בתור אם חד הורית, שרה ברוורמן.
טיארני עזבה את התוכנית כדי לטפל במחלת הסרטן שלה.
ב-2011 החלה העונה השלישית של הסדרה.
בשנת 2013, הוציאה גרהאם את הרומן הראשון שלה "יום אחד, יום אחד, אולי".
בשנת 2014 שיחקה למספר פרקים בסדרה הקומית "טיפול אונליין" ברשת שואוטיים בכיכובה של ליסה קודרו.
בשנת 2016 שיחקה בתפקיד ראשי בסרט הקומי "חטיבת ביניים: השנים הגרועות של חיי" בתפקיד ג'ולס, ושבה לגלם את דמותה של לורליי גילמור בסדרת הספין אוף "בנות גילמור: שנה בחייהן" למשך 4 מיני-סרטים.
בנובמבר אותה שנה הוציאה את הספר השני שלה "מדברת הכי מהר שאני יכולה: מבנות גילמור לבנות גילמור (וכל מה שביניהם)".
בשנת 2017 התארחה בעונה השמינית של הקומדיה "תרגיע" בכיכובו של לארי דייוויד.
באותה שנה היא דיבבה את אוקסנה בסדרת האנימציה הממוחשבת "ערפדינה".
בשנת 2018, יצא ספרה השלישי "מסקנה, אל תדאג מזה".
החל משנת 2020, היא משחקת בדרמה המוזיקלית "הפלייליסט של זואי", את דמותה של ג'ואן, הבוסית של זואי.
משנת 2010, היא בזוגיות עם השחקן פיטר קראוזה.
הם נפגשו לראשונה ב-1995 כאשר השתתפו בקומדיית המצבים "קרולין בעיר הגדולה", והפכו לזוג כאשר שיחקו אחים בסדרה "הורים במשרה מלאה".
הם מתגוררים יחד בלוס אנג'לס.
לגרהאם יש דירה במנהטן ובית בלוס אנג'לס.
היא קתולית באמונתה ומשתתפת במיסות.
+שנהסדרהתפקידהערות1994כל ילדיימעצבת אופנהפרק: "#1.6310"1995–1996קרוליין בעירשלי5 פרקים1996מפגשים מהסוג האישילורי האריספרק: "Dick's First Birthday"Good Companyליז גיבסוןתפקיד ראשי; 6 פרקיםTowniesדניס גריבלדי קלהאןתפקיד ראשי; 15 פרקים1997חוק וסדרליסה לונדקוויסט3 פרקיםסיינפלדולריפרק: "The Millennium"עיקר החדשותאנדראה4 פרקים1998קונרד בלוםמולי דוונפורטתפקיד ראשי; 15 פרקים2000M.Y.O.B.
אופל מארי בראון4 פרקים2000–2007בנות גילמורלורליי גילמור (אנ')תפקיד ראשי (7 עונות); 153 פרקים
לורן אליזבט ג'קסון (באנגלית Lauren Elizabeth Jackson; נולדה ב-11 במאי 1981 באלבורי שבניו סאות' ויילס שבאוסטרליה) היא שחקנית כדורסל אוסטרלית מקצוענית.
היא מכונה לעיתים קרובות LJ, Loz או Lozza.
היא שיחקה בתפקידי הפאוור פורוורד והסנטר בקבוצת ליגת ה-WNBA סיאטל סטורם (Seattle Storm), נבחרת הכדורסל הלאומית האוסטרלית לנשים (The Opals) וקבוצת קנברה קפיטלס (Canberra Capitals) מליגת הנשים האוסטרלית WNBL.
היא זכתה באליפויות הלאומיות בארצות הברית, באוסטרליה וברוסיה, וכן בגביע העולם.
היא נחשבת לשחקנית הכדורסל האוסטרלית הטובה ביותר בכל הזמנים ואחת משחקניות הכדורסל הטובות בעולם.
בשנת 2021 הוצגה בהיכל התהילה של הכדורסל.
שני הוריה של לורן ג'קסון, גארי ומארי, שיחקו בנבחרת אוסטרליה בכדורסל והיא החלה לשחק בהיותה בת ארבע.
היא הייתה עילוי בשנות העשרה לחייה בבית הספר התיכון מוראי שבאלבורי, היא עברה למכון האוסטרלי לספורט (Australian Institute of Sport) בקנברה בהיותה נערה.
שיחקה במדי נבחרת הנשים האוסטרלית, Opals, ב-1997, בגיל 16. היא הובילה את נבחרת הספורט של המכון האוסטרלי לספורט לטובה ביותר בארץ לשחקנים בגילאי 16 עד 18, עד לפרימיירה ב'ליגת הכדורסל הלאומית לנשים' (WNBL), הליגה המקצוענית לנשים באוסטרליה, ב-1998–1999 - הישג חסר תקדים עבור נבחרת נוער.
היא הצטרפה לנבחרת ה-AIS, ג'קסון הצטרפה לקבוצה האחרת שיושבת בקנברה, לקנברה קפיטלס (Canberra Capitals), והובילה אותם לזכייה בארבעה תארים בשנים 1999–2000, 2002-2001, 2003-2002 ו-2005–2006. באולימפיאדת סידני (2000), בסידני שבאוסטרליה, השיגה ג'קסון 20 נקודות וקטפה 13 ריבאונדים בהפסד לארצות הברית במשחק הגמר על מדליית הזהב.
מדליית הכסף שלקחה אוסטרליה הייתה ההישג הגבוה ביותר שלה מאז ומעולם בתחרות כדורסל בינלאומית.
באולימפיאדת אתונה (2004), באתונה שביוון, לקחו שוב ה-Opals מדליית כסף, בהפסידן לארצות הברית בגמר.
במשחקי חבר העמים הבריטי של שנת 2006 במלבורן שבאוסטרליה, הביסו האופאלס את נבחרת Tall Ferns של ניו זילנד, והשיגו מדליית זהב.
באליפות העולם בכדורסל נשים לשנת 2006 שנערכה בברזיל, הביסו האופאלס את רוסיה וזכו במדליית הזהב.
ג'קסון נבחרה בדראפט של ליגת ה-WNBA בשנת 2001 במקום הראשון על ידי קבוצת סיאטל סטורם, שם שיחקה עד 2012.
בשלב מוקדם בקריירה שלה, הייתה ההגנה שלה אולי החוליה החלשה של משחקה, אולם שטח זה שופר אף הוא, כשג'קסון זכתה בפרס שחקנית ההגנה של העונה ב-WNBA לשנת 2007. היא הובילה בריבאונדים הגנתיים ובחסימות קליעה ב-WNBA.
ב-2003, חרף העובדה שהסיאטל סטורם לא הגיעו לפלייאוף, היא נבחרה ל-MVP של העונה הסדירה ב-WNBA.
ב-2004, קבוצתה הסיאטל סטורם זכתה באליפות ה-WNBA לאחר שגברה בסדרה על קונטיקט סאן 2–1. באפריל 2006 חתמה על חוזה לשלוש שנים להישאר עם הסטורם.
ב-24 ביולי 2007 ג'קסון השוותה את שיא ה-WNBA כשקלעה 47 נקודות (השוותה את שיאה של דיאנה טוראסי) בהפסד 96–97 לוושינגטון מיסטיקס במרכז וריזון שבוושינגטון הבירה.
ב-6 בספטמבר 2007, זכתה ג'קסון בשנית בתואר השחקנית המוערכת ביותר.
היא הייתה שיאנית הליגה בממוצע נקודות למשחק (23.8 נקודות) ובריבאונדים (9.7) והייתה השנייה בליגה בחסימת קליעות (2.0) כמו גם הובילה את הליגה בדאבל דאבלים עם 17. היא גם הוכתרה כשחקנית השבוע 5 פעמים בעונת הכוכבים.
דווח שג'קסון השתכרה 100,000$ על מנת לשחק בכמה משחקים עם המועדון הרוסי (Russian club) בטרם החלה עונת 2005 של ה-WNBA.
היא החליטה לעזוב את אוסטרליה בעונת 2005–2006. בעוד שהוצעו לה הצעות קוסמות ממועדונים ברוסיה, היא בחרה במקום זאת לחתום לחוזה בן שלוש שנים ב-Samsung Bichumi, מועדון שמקומו בסיאול, בליגה הלאומית של קוריאה הדרומית.
אף על פי שהשתכרה פחות ממה שהוצע לה ברוסיה, משכורתה הייתה גבוהה מזו שתוכל להרוויח באוסטרליה.
חשוב מכך, העונה בקוריאה משתרעת בתקופה שמאמצע דצמבר עד ראשית מרץ, בערך חצי מאורכה של העונה האירופאית, ומועדונים בליגה משחקים רק בשני משחקים בשבוע.
היא הצביעה על היותה של העונה באוסטרליה קצרה יותר כסיבה העיקרית שהיא החליטה לחתום שם, לא יהיה בכך כדי למהמה את הקריירה שלה.
היא זכתה בפרס כשחקנית המוערכת ביותר באוסטרליה לשנת 2007.
ג'קסון הצטלמה בעירום לדו-ירחון (רואה אור פעם בחודשיים) האוסטרלי Black+White, שהציג אתלטים אולימפיים שעמדו להתחרות באתונה באולימפיאדת אתונה (2004).
המהדורה המודפסת היקרה בעובי ספר הופקה בשלוש האולימפיאדות האחרונות, ומהדורת 2004 נחשבת למקובלת באופן יחסי בגישתה ה'אמנותית' לצילום העירום ובכיסוי השווה שהיא מקדישה לאתלטים ואתלטיות כאחד.
ג'קסון גם הופיעה במהדורת 2005 של גיליון בגדי הים של ספורטס אילוסטרייטד.
לאחר שתסיים את קריירת הכדורסל המקצועית שלה יש בכוונתה להיות מעורבת בסיוע לנשים מוכות ולקורבנות אונס.
לורן באקול ; נולדה כבטי ג'ואן פרסקה (Betty Joan Perske); 16 בספטמבר 1924 – 12 באוגוסט 2014) הייתה שחקנית קולנוע יהודייה אמריקאית, אשר כונתה לא פעם "הפנים של הקולנוע האפל".
ב-2009 זכתה בפרס אוסקר לשם כבוד על מפעל חיים של האקדמיה האמריקאית לאמנויות ולמדעים.
נולדה בשם בטי ג'ואן פרסקי (Betty Joan Perske) בניו יורק למשפחה יהודית.
היא בת-דודה שנייה של נשיא מדינת ישראל התשיעי שמעון פרס (סבה מצד אביה, הרמן היימן, היה אחיו של סבו מצד אביו של פרס, זלמן מאיר).
הוריה התגרשו כשהייתה בת חמש, ואמה גידלה אותה.
היא למדה באופן בלתי סדיר בבית הספר לדרמה ועבדה כדוגמנית ובתפקידים קטנים בברודוויי.
במרץ 1943 הופיעה על שער העיתון "הארפר'ס בזאר" (Harper's Bazaar); אשת הבמאי הווארד הוקס, שראתה את תמונתה זו, הציעה לו לבחון את באקול לתפקיד בסרטו "להחזיק ולאבד" (To Have and Have Not).
באקול קיבלה בסרט את התפקיד הראשי, שהיה לתפקיד הבכורה שלה, ובו שיחקה לצד המפרי בוגרט.
הוקס היה זה שהעניק לה את שם הבמה "לורן באקול".
לקראת הצילומים, קיבלה אימון אישי מאת אשתו של הוקס, שכלל גם שיעורי פיתוח קול, שהקנו לקולה את הגוון העמוק הייחודי.
בסרט היא נועצת מבט אופייני, כאשר סנטרה צמוד לחזה ועיניה מביטות למעלה, מבט שהפך לסמל המקצועי שלה ולכינוי "המבט".
יחסיהם של בוגרט ובאקול עמדו במרכז סרטם המשותף הבא, יצירת המופת של סגנון הפילם נואר משנת 1946, "התרדמה הגדולה".
העלילה, פרי עטו של ריימונד צ'נדלר, היא מפותלת ומסובכת.
הבמאי הווארד הוקס (אשר ביים גם את "להחזיק ולאבד") הודה כי לא ידע כיצד לביים את הסרט, פרט לעובדה שראה כי יש בו פוטנציאל לסצנות יפות.
באקול ובוגרט הופיעו יחדיו בשני סרטים נוספים: "מעבר אפל" (1947) ו"קי לארגו" (1948) של ג'ון יוסטון.
באקול הופיעה גם בסרטים "איש צעיר עם חצוצרה" (1950), על אודות חייו של ביקס ביידרבק, לצד דוריס דיי וקירק דגלס; ו"איך להינשא למיליונר" (1953) בו שיחקה בהצלחה בתפקיד קומי לצד מרילין מונרו ובטי גרייבל.
ב-1955 הופיעה בסרטו של וינסנט מינלי, קורי העכביש.
ב-1956 הופיעה לצידו של רוק הדסון במלודרמה "נכתב ברוח".
ב-1964 הופיעה בסרט "סקס והנערה הרווקה לצידו של הנרי פונדה.
על הופעותיה בשני האחרונים זכתה בפרסי טוני.
בשנת 1988 שיחקה בסרט "פגישה עם המוות" אשר צולם בישראל.
בשנת 1990, שיחקה במותחן הפסיכולוגי "מיזרי (סרט, 1990)".
ב-1996 שיחקה בסרט "נשיאים בצרות" לצידו של ג'ק למון.
ב-1974 שיחקה בסרטו של סידני לומט "רצח באוריינט אקספרס" לצידם של אינגריד ברגמן, אלברט פיני ושון קונרי.
היא השתתפה בשני סרטים של רוברט אלטמן (H.E.A.L.T.H ב-1979 ו-Prêt-à-porter ("משהו ללבוש") ב-1994).
ב-1997 זכתה בפרס גלובוס הזהב ובפרס גילדת שחקני המסך על תפקידה בסרט "שתי פנים למראה".
ב-1999 כיכבה בתור דוריס דיוק במיני-סדרת הדרמה של רשת CBS "Too Rich: The Secret Life of Doris Duke".
ב-2003 שיחקה בסרטו של לארס פון טרייר, "דוגוויל".
בשנת 2005, שיחקה בסרט "מנדרליי".
ב-2006 ביצעה הופעת אורחת בסדרה "הסופרנוס".
בתחילת 2014 באקול דיבבה את דמותה של אוולין בסדרת האנימציה "איש משפחה", חברה של אימו של פיטר גריפין המתאהבת בו.
על סט הסרט "להחזיק ולאבד" התאהבו באקול ובוגרט, שהיה נשוי באותה עת.
הם התחתנו ב-21 במאי 1945, כשנה לאחר תחילת הצילומים.
השניים גרו בבית מגורים בלוס אנג'לס בשכונה שבין בוורלי הילס ובל אייר.
השניים לא נפרדו עד מותו של בוגרט ב-1957. לאחר מותו של בוגרט, החלה באקול לצאת עם פרנק סינטרה.
מאוחר יותר, היא החלה לצאת עם ג'ייסון רוברדס.
הזוג נישא ביוני 1961 ונולד להם בן בשם סם.
הזוג התגרש ב-1969. בתחילת שנות ה-80 היה לה רומן עם השחקן הארי קוורדינו.
באקול נפטרה באוגוסט 2014, בגיל 89, לאחר שלקתה בשבץ.
לורן אמברוז היא שחקנית קולנוע, טלוויזיה ותיאטרון וזמרת אמריקאית.
מועמדת שני פרסי אמי על גילום קלייר פישר בסדרת הדרמה "עמוק באדמה" ומועמדת פרס טוני על המחזמר "גבירתי הנאווה".
אמברוז נולדה בשם לורן אן ד'אמברוזו בעיר ניו הייבן שבקונטיקט, בתה של אן (לבית ווטצ'אל), מעצבת פנים ושל פרנק ד'אמברוזו, ספק קייטרינג.
היא ממוצא איטלקי מצד אביה, וממוצא גרמני, אנגלי ואירי מצד אימה.
אמברוז למדה בארבעה בתי ספר שונים.
לאחר לימודי התיכון למדה במכון טנגלווד למוזיקה מאוניברסיטת בוסטון.
תפקידה הקולנועי הראשון היה "בפנים ובחוץ" בכיכובו של קווין קליין משנת 1997.
בשנת 1998 קיבלה תפקיד מרכזי בסרט הנעורים , ובשנת 2000 שיחקה את התפקיד הראשי בסרט "מסיבת חוף מוטרפת".
בשנת 2001 החלה לשחק בתור קלייר פישר בסדרת הדרמה "עמוק באדמה" של רשת HBO כבת הזקונים בבית משפחת פישר.
אמברוז שיחקה בכל עונות הסדרה (5 סה"כ) עד לתום שידוריה ב-2005, ואף קיבלה שתי מועמדויות לפרס אמי לשחקנית משנה בסדרת דרמה בשנים 2002 ו-2003.
בשנת 2006 ביצעה את הבכורה שלה בברודוויי בחידוש של המחזה "".
במרץ 2018 שבה אמברוז לברודוויי כאשר החלה לגלם את אלייזה דוליטל במחזמר "גבירתי הנאווה" בהפקה של ברודוויי.
על תפקידה במחזמר קיבלה אמברוז מועמדות לפרס טוני לשחקנית הטובה ביותר במחזמר ומועמדות לפרס הגראמי.
סיבובי ההופעות רצו עד חודש אוקטובר.
באוקטובר 2024, יצא לאור הסרט "Caddo Lake", בו מגלמת אמברוז את סלסט, אמא שנמצאת במתח עם בתה.
העלילה מתרחשת באזור אגם קאדו, בגבול בין טקסס ללואיזיאנה, מקום בעל אווירה אפלה ומסתורית.
אמברוז נישאה לצלם סאם הנדל בספטמבר 2001. יש להם שני ילדים.
כיום אמברוז מתגוררת עם משפחתה במערב מסצ'וסטס.
שנהסרטתפקידהערות1997בפנים ובחוץויקי רייבורן1998דניס פלמינג2000Swimmingפרנקי ווילרמסיבת חוף מוטרפתפלורנס "צ'יקלט" פורסט2004Admissionsאייבי ברייטון2006Diggersזואי2007Starting Out in the Eveningהת'ר וולף2009נשמות קרותסטפניארץ יצורי הפראKWדיבובהאישה האחרתמינדי2011About Sunnyאנג'להגם מפיקה
מועמדת פרס אינדפנדנט ספיריט לשחקנית הטובה ביותר (אנ') (2011)2012Sleepwalk with Meאביאת, אני והשאראלמונדGrassrootsאמילי באוון2018ג'וזף פוליצר - קול העםקייט דייוויס2024Caddo LakeסלסטTBATonight at Noonמיי
+שנהסדרהתפקידהערות1992, 1993, 1998חוק וסדרג'סיקה / מורין מקינון / ולרי מקסוול3 פרקים1999שולחן לחמישהמיירה ורינגלר5 פרקים2005-2001עמוק באדמהקלייר פישרתפקיד ראשי (5 עונות); 63 פרקים
לורן הולי היא שחקנית קולנוע וטלוויזיה אמריקאית.
ידועה בשל תפקידיה כסגן השריף מקסין סטיוארט בסדרת הטלוויזיה "סודות העיר" , כמארי סוונסון בסרט "טיפשים בלי הפסקה" (1994), וג'ני שפרד בסדרה "NCIS" (2008–2005).
אמה, מישל אן, היא היסטוריונית של האמנות, מנהלת המרכז והתוכנית האקדמית על שם סטאר במכון לאמנות סטרלינג ופרנסין קלארק, ולשעבר פרופסור בקולג'ים על שם הובארט וויליאם סמיט.
אביה, גראנט הולי, הוא תסריטאי ופרופסור לספרות בקולג'ים של הובארט וויליאם סמיט.
הולי גדלה בז'נבה שבמדינת ניו יורק, וסיימה את לימודיה בבית הספר התיכון ז'נבה בשנת 1981, שם הייתה מעודדת.
ב-1985 סיימה תואר ראשון באנגלית משרה לורנס קולג' בניו יורק.
בהיותה בת 23, הצטרפה הולי לאופרת הסבון "כל ילדיי" של רשת ABC בתפקיד ג'ולי צ'נדלר (1989-1986).
באותה שנה שיחקה בדרמה הרומנטית "בחורות יפות" בכיכובה של אומה תורמן.
ב-1990 היא גילמה את דמותה של בטי מהספר הקומי בתוכנית הטלוויזיה "Archie: To Riverdale and Back Again".
בשנת 1992 החלה הולי לגלם את מקסין סטיוארט, סגן השריף של עיר קטנה, בסדרת הטלוויזיה "סודות העיר" ברשת CBS של המפיק דייוויד אי קלי, תפקיד שגילמה במשך 4 עונות שלמות עד לתום הסדרה ב-1996.
ב-1999 גילמה את ד"ר ג'רמי הנלון בסדרת הדרמה הרפואית "שיקגו הופ", בעונתה השישית והאחרונה, ושיחקה לצד סטיבן דורף בסרט הדרמה "אנטרופי".
הולי הופיעה בווידאו המוזיקלי של דיקסי צ'יקס בסינגל "Goodbye Earl", ביחד עם ג'יין קרקובסקי, דניס פרנץ, אדריאן פסדר, מייקל דלואיס ואוון ברנרד.
בשנת 2001 שיחקה בסרטו של ברט ריינולדס "המפיק האחרון".
בשנת 2002 שיחקה בסרט "לבבות מתחלפים" לצד איאן סומרהולדר.
בשנת 2004 שיחקה בסרט המלחמה "בידי האויב", על התקפה של צבא ארצות הברית וצבא בריטניה על הצבא הנאצי בעזרת צוללות גרעיניות.
ב-2005 היא הצטרפה לצוות הסדרה "NCIS" כמנהלת NCIS ג'ני שפרד.
בשנת 2006 שיחקה בסרט "עקרון התענוג" לצד בילי זיין, ושיחקה במותחן הדרמה "הצהרה חוקית", בתפקיד מגי דוידסון, חברת סנאט המאוימת על ידי ארגון טרור מוסלמי.
בשנת 2009 השתתפה בדרמה המוזיקלית "העידן המושלם לרוקנרול" לצד טארין מנינג, ובסרט הטלוויזיה הקנדי "מאוחר מדי להיפרד" לצד רוב לאו.
ב-2010 שיחקה בדרמת הספורט "מרדף 3000" לצד ריי ליוטה.
בשנת 2014 שיחקה בדרמת המלחמה "שדה נעליים אבודות" בכיכובו של ג'ייסון אייזקס.
בשנת 2015 שיחקה בקומדיות "סינדרלה והעיר הגדולה" ו-"אורגיה והעיר הקטנה", בסרט הדרמה "הובי", ובמותחן הפסיכולוגי "הבת של בלאקאוט" בכיכובה של אמה רוברטס.
בשנת 2019 שיחקה בסרט הקנדי "תמי תמיד מתה", קומדיה שחורה בכיכובה של פליסיטי האפמן.
בשנת 2020 השתתפה בסרט הדרמה הקנדי "The Cuban", בהשתתפותם של שוהרה אע'דאשלו ולואיס גוסט ג'וניור.
באותה שנה שיחקה גם בסדרת הטלוויזיה "שבריריות".
בשנת 2021 החלה לשחק בסדרת הדרמה המשפטית הקנדית "חוקי משפחה" (אנ') ברשת גלובל טלוויז'ן נטוורק (אנ'), את דמותה של ג'ואן, אימה האלכוהוליסטית של אביגיל ואשתו הראשונה של הארי (ויקטור גרבר).
בשנת 2022 שיחקה את מימזי בסדרה הקומית הקנדית "האגם" (אנ') מבית שירות הסטרימינג "פריים וידאו".
בשנת 2024, שיחקה בסרט של נטפליקס "איש השלג שלי" בתור ג'יין מילר.
הולי הייתה נשואה לשחקן ג'ים קארי בשנים 1996–1997.
לורן טום היא שחקנית ומדבבת אמריקאית, ידועה בעיקר בשל תפקידיה כלנה סנט קלייר בסרט "חוג שמחת המזל", כג'ולי בסדרת הטלוויזיה "חברים" ובשל דיבובה בסדרות "פיוצ'רמה" ו"המלך היל".
טום נולדה בשיקגו, אילינוי למשפחה סינית-אמריקאית.
היא בת לננסי (דייר) וטום צ'אן ג'וניור, שעבד בעסקי המזון הקפוא.
בראיון שהעניקה למגזין "Detour" סיפרה טום כי לאור העובדה שהקניטו אותה בילדותה בשל מוצאה הסיני, היא הפכה למופנמת, מה שבהמשך הוביל אותה ללמוד ריקוד.
בגיל 17 פרצה טום לתודעה כשקיבלה תפקיד במחזמר "שורת המקהלה", שבהמשך כיכבה בגרסתו בברודוויי.
היא זכתה בפרס אובי על הופעותיה בהצגות האוף ברודוויי, ולוהקה להצגות "Hurlyburly" ו"Doonesbury" בברודוויי.
טום ביצעה כמה תפקידים מזעריים בעבר בסרטים כמו "Nothing Lasts Forever", "וול סטריט", "לא ראיתי, לא שמעתי" ו"פלדה כחולה".
התפקיד המשמעותי ביותר שלה בקולנוע עד כה הוא כמלצרית בסרטם של רובין ויליאמס וטים רובינס "איש הקאדילק".
התפקיד בסרט הוביל אותה להתארח בתוכנית הלילה של ג'וני קרסון.
ב-1993 היא כיכבה בסרט "חוג שמחת המזל" שהוביל אותה בין היתר לתפקידים בסרטים "אהבה של גבר לאישה" ו"צפון".
מאמצע שנות התשעים טום כיכבה בכמה סרטים, בין היתר ב"סנטה בשקל" (2003) ו"בחברה טובה" (2004).
תפקידה הראשון בטלוויזיה היה כמיקו ואקאמאטסו בסדרה "עובדות החיים".
עבודת הדיבוב הראשונה של טום הייתה כאנג'לה צ'ן בסדרת ההנפשה "סופרמן: סדרת האנימציה".
מאז דיבבה בסדרות כמו "פינקי והמוח", "Extreme Ghostbusters" ו-"The Zeta Project", זאת עד שהחלה לדבב באופן קבוע את מין וקוני סופנוסינפון ב"המלך היל", ואת איימי ואינז וונג ב"פיוצ'רמה".
במהלך השנים היא דיבבה בסדרות "ראגרטס כבר גדולים", "רוקט פאוור", "Max Steel", "באטמן: הדור הבא", "ליגת הצדק ללא גבולות", "קים פוסיבול", "ילדי השכונה", "!Histeria", "הטיטאנים", "ויטץ'", "המחליפים", "לגיון גיבורי-העל", "אמריקן דרגון: ג'ייק לונג", "אווטאר: כשף האוויר האחרון" וב"הפינגווינים ממדגסקר".
ב-2010 היא דיבבה את באי לי בסדרת ההנפשה "קונג פו פנדה: אגדת המגניבות".
מלבד סדרות הטלוויזיה שדיבבה בהם, היא דיבבה בסרטים "מולאן 2", "קים פוסיבל: התיקים הסודיים", "קים פוסיבול: כה הדרמה", "באטמן הדור הבא: שובו של הג'וקר" ובסרטי פיוצ'ירמה: "פיוצ'רמה: בנדר מצליח בגדול", "פיוצ'רמה: החיה עם מיליארד הזרועות", "פיוצ'רמה: המשחק של בנדר" ו"פיוצ'רמה: עידן חדש וירוק".
היא דיבבה את דמותה של ג'סיקה באחד מסרטי סדרת סקובי דו, "סקובי דו - פחד של מחנה".
סופרמן: בן קריפטון האחרון (1996)
חיית המחמד של המורה (2004)
רשימת ההמתנה של אלוהים (2006)
בילי ומנדיס בוגי גדול בהרפתקה (2007)
קים פוסיבול: כה הדרמה (2005, סרט טלוויזיה) - דיבוב
קונג פו פנדה: אגדת המגניבות (2011) - דיבוב
נפוליאון דינמיט (2012) - דיבוב
כוח הטיטאנים (2013-הווה) - דיבוב
משפחת סימפסון (2014) - דיבוב
פן זירו - גיבור במשרה חלקית (2015) - דיבוב
הגרינים בעיר הגדולה (2018) - דיבוב
גבר מי שנשאר אחרון (2020)
לורן כהן היא שחקנית אמריקאית-בריטית-יהודייה.
מוכרת בזכות תפקידה כמגי רי בסדרת האימה "המתים המהלכים" של רשת AMC, ובזכות הופעתה בתור פרנקי טראוברידג' בסדרה "ויסקי קוואליר" של רשת ABC.
כהן נולדה כלורן סטורהולם בניו ג'רזי שבארצות הברית, לאב אמריקאי ולאם בריטית.
הוריה ממשפחות נוצריות ממוצא סקוטי, אירי ונורווגי.
אמה התחתנה בשנית ושינתה את שם משפחתה לזה של בן זוגה היהודי – "כהן".
כשהייתה בת 5, השלימו היא ואמה תהליך גיור.
כהן התחנכה על פי דתו של אביה החורג, כלומר, כיהודייה.
כשהייתה בת 13 היגרה המשפחה לסארי, אנגליה.
יש לכהן חמישה אחים ואחיות צעירים, ובהם גם אחות חורגת.
כהן בוגרת תואר ראשון בדרמה ובספרות אנגלית מאוניברסיטת וינצ'סטר .
היא מתגוררת לסירוגין בלונדון ובלוס אנג'לס.
בשנת 2005 הופיעה לראשונה בסרט "קזנובה" בתור האחות ביאטריס.
לאחר מכן קיבלה תפקיד בסרט הקומדיה "יחצ"ן המסיבות 2: עלייתו של טאג'" בתפקיד הסטודנטית האנגלייה שארלוט היגנסון, לצידו של כוכב סרט הספין-אוף, "קאל פן".
בשנים 2007–2008 שיחקה בעונה השלישית של סדרת הפנטזיה "על טבעי" בתפקיד הגנבת בלה טלבורט.
בשנים 2010–2012 שיחקה בעונה השנייה והשלישית של סדרת הפנטזיה "יומני הערפד" בתפקיד הערפדה רוז.
בשנת 2011 שיחקה בעונה השנייה של סדרת הזומבים "המתים המהלכים" של רשת AMC, בתפקיד מגי גרין.
הופעותיה בעונה השנייה הרשימו את מפיקי התוכנית, שהחתימו אותה לקאסט הראשי של הסדרה גם לשאר העונות.
בשנת 2016 שיחקה בסרט האימה "הילד" בתפקיד גרטה אוונס.
בשנת 2019 שיחקה בתפקיד הראשי של סוכנת ה-CIA פרנקי טראוברידג' בסדרה האמריקאית "ויסקי קוואליר" ברשת ABC.
בשנת 2022 דיבבה בסרט האנימציה מבית DC קומיקס "קאטוומן: על הכוונת" את דמותה של ג'וליה פניוורת'.
+שנהסרטתפקידהערות2005קזנובההאחות ביאטריס2006יחצ"ן המסיבות 2: עלייתו של טאג'שארלוט היגינסון2008Floatאמילי פולטון2010Young Alexander the Greatלטומרוץ המוות 2ספטמבר ג'ונס2014השפעהקייט2016הילדגרטה אוונסבאטמן נגד סופרמן: שחר הצדקמרתה ויין (אנ')2017טופאק: כל העיניים עלייליילה סטיינברג (אנ')201822 מיילאליס קר2022קאטוומן: על הכוונתג'וליה פניוורת'דיבוב
לורן וייסברגר היא סופרת אמריקאית ומחברת רב המכר מ-2003 "השטן לובשת פראדה", הנחשב כרומן מפתח המבוסס על ניסיון חייה האמיתי כעוזרת האישית של העורכת הראשית של "ווג", אנה וינטור.
וייסברגר נולדה בסקרנטון, פנסילבניה, למשפחה יהודית, אמה מורה ואביה מנכ"ל חנות כלבו שהפך לברוקר למשכנתאות.
וייסברגר חונכה בחינוך קונסרבטיבי ומאוחר יותר בחינוך רפורמי.
היא בילתה את תחילת גיל ההתבגרות שלה בקלרקס סאמיט, פנסילבניה, עיירה קטנה מחוץ לסקרנטון.
בגיל 11, הוריה התגרשו והיא ואחותה הצעירה, דנה, עברו לאלנטאון, פנסילבניה, באזור עמק ליהיי של המדינה, עם אמן.
בבית הספר התיכון פארקלנד, בעיירה סאות' ווייטהול ליד אלנטאון, וייסברגר השתתפה בספורט בית ספרי, ספורט תחרותי, פרויקטים נוספים וארגונים.
היא סיימה את לימודיה ב-1995.
היא למדה באוניברסיטת קורנל באיטקה, ניו יורק, לקחה כחוג הראשי לימודי אנגלית, הייתה חברה באחוות אלפא אפסילון פי וסיימה ב-1999. לאחר הקולג', היא טיילה כתרמילאית ברחבי אירופה, ישראל, מצרים, ירדן, תאילנד, הודו, נפאל והונג קונג.
כשחזרה הביתה, היא עברה למנהטן והתקבלה כעוזרת האישית של וינטור בווג.
היא עבדה שם עשרה חודשים בטרם עזבה עם עורך התוכן ריצ'רד סטורי.
בעוד וייסברגר אמרה שחשה לא במקום במגזין, העורכת התפעולית לורי ג'ונס אמרה מאוחר יותר, "היא נראתה שמחה לחלוטין, אישה נהדרת".
וייסברגר מתגוררת בעיר ניו יורק.
לורן אלכסנדרה טיילור היא שחקנית וזמרת אמריקאית הידועה בשל גילומה של שלבי מרקוס בתמיד ביחד, ובנוסף בשל גילומה של הרפר ריץ' בסדרה ריצ'י ריץ'.
טיילור נולדה בליטלטון, קולורדו וגדלה בסן דייגו, קליפורניה.
בגיל 14, היא פתחה את המופע של הלהקה ווילסון פיליפס, בנוסף היא פתחה גם את המופעים של מייקל בולטון, ונסה ויליאמס ודבי גיבסון.
היא הייתה גם אחד ממופעי הפתיחה של יריד הקאנטרי של קליפורניה בדל מר ב-2015.
לטיילור יש שני אחים תאומים, והיא גרה איתם ועם אימה בחלק הדרומי של קליפורניה.
שנהשםדמותהערות2014הכי יפה בקניוןהוליפיילוט של ערוץ דיסני שלא נמכר2015-2016תמיד ביחדשלבי מרקוסדמות ראשית2015ליב ומאדיתפקיד אורחריצ'י ריץ'הרפר ריץ'דמות ראשית
לורן מייקלס CC הוא מפיק, במאי, תסריטאי, קומיקאי ושחקן קנדי-אמריקאי-יהודי.
יצר והפיק תוכניות בידור וסרטים קומיים רבים לאורך השנים, ובהם: "סאטרדיי נייט לייב", "לייט נייט" עם קונאן או'בריאן, "טונייט שואו" עם ג'ימי פאלון, "רוק 30", "פעלולן לנצח", "אימא מלווה", "עולמו של ויין", ו"ילדות רעות".
נולד בשם לורן דייוויד ליפקוביץ (Lorne David Lipowitz) לפלורנס (לבית בקר) ואברהם ליפקוביץ, הורים יהודים ממוצא אשכנזי בטורונטו, קנדה.
קיבל תואר בספרות אנגלית מאוניברסיטת קולג' (השייך לאוניברסיטת טורונטו) ב-1966.
ב-1987 הוא התאזרח גם כאמריקאי.
ב-2012 הוענק לו פרס הצטיינות אישי על פועלו כקומיקאי וכסטיריקן בטקס פרסי פיבודי.
ב-2002 הוענק לו תואר כבוד ממסדר קנדה.
ב-2016 הוענקה לו מדליית החירות הנשיאותית של ארצות הברית.
באפריל 2025 נכלל ברשימת "טיים 100" לשנת 2025 בזכות תרומתו רבת השנים לעיצוב עולם הקומדיה והתרבות האמריקאית כיוצר ומפיק של "סאטרדיי נייט לייב", ותפקידו המרכזי בקידום דורות של קומיקאים וכישרונות טלוויזיוניים.
לו שלושה ילדים, והוא אף נישא במהלך חייו לשלוש נשים שונות.
בשנים 1967–1980 נישא בראשונה לתסריטאית הקנדית-יהודייה רוזי שוסטר - דודניתו של הקומיקסאי והשותף-יוצר של "סופרמן", ג'ו שוסטר.
בשנים 1981–1987 נישא בשנית לדוגמנית סוזן פוריסטל.
ב-1991 נישא בשלישית לעוזרת שלו לשעבר אליס בארי.
לורן כריסטין גרמן היא שחקנית קולנוע וטלוויזיה אמריקאית, התפקיד הגדול הראשון שלה היה בשנת 2002, בסרט הדרמה "סיפור אהבה בלתי נשכח", גרמן המוכרת בעיקר בתפקידיה כלסלי שיי, בסדרת הדרמה של NBC, "שיקגו FIRE" והחל מ-2016 כבלשית קלואי דקר בסדרה "לוציפר" של נטפליקס.
גרמן נולדה בחוף הנטינגטון שבקליפורניה, אביה עסק ברפואה והיה מנתח כלי דם בכיר, גרמן למדה בתיכון "לוס אלמיטוס", ואת כישוריה במשחק רכשה בבית הספר לאומנויות שבמחוז אורנג', מאוחר יותר היא נרשמה ללימודי אנתרופולוגיה באוניברסיטת דרום קליפורניה.
עבודתה הראשונה של גרמן על הבמה היה פיטר פן ואוליבר.
תפקידה הראשון היה בשנת 2000 בסרט הקומדיה הרומנטית "תלוי רק בך", שם היה לה תפקיד שולי כעוברת אורח.
לאחר מכן, ב-2002, שיחקה בסרט "סיפור אהבה בלתי נשכח" בתפקיד בלינדה, אחר כך הופיעה בסרט האימה "Dead Above Ground", ב-"A Midsummer Night's Rave", ובסדרה "The Lone Ranger".
בשנת 2003 שיחקה תפקיד משני בסרט החמישי בסדרת הסרטים "המנסרים מטקסס".
ב-2005 שיחקה באופרת הסבון "סקס, אהבה וסודות" ב-UPN.
גרמן שיחקה בתפקידים נוספים בהם "רוצחים מלידה" (2005), בקומדיה הרומנטית "אני עדיין עומד" (2005) ובדרמה המוזיקלית "what we do is a secret" המבוסס על סיפור אמיתי.
בין השנים 2011–2012 שיחקה גרמן בסדרה "הוואי חמש-אפס" בתפקיד הסוכנת לורי וסטון.
בין השנים 2012–2014 שיחקה בשתי העונות הראשונות של הסדרות "שיקגו FIRE" ו"שיקגו PD" של רשת NBC בתפקיד לסלי שיי – פרמדיקית בתחנת הכיבוי של שיקגו.
בשנת 2016 החלה גרמן לשחק בסדרה "לוציפר" בתפקיד קלואי דקר, בלשית במשטרת לוס אנג'לס.
+שנהסרטתפקידהערות2000תלוי רק בךעוברת אורח2002סיפור אהבה בלתי נשכחבלינדהDead Above Groundדארסי פיטרסA Midsummer Night's Raveאלנה2003המנסרים מטקססילדה אובדנית2005Rxמליסהעדיין עומדג'ניפרBorn Killersגרטל2007It Is Fine!
לורן איב מייברי היא זמרת, פזמונאית, כתבת ועיתונאית סקוטית.
ידועה בתור הסולנית של להקת הסינת'פופ הסקוטית Chvrches.
ב-Chvrches, מייברי שותפה לכתיבה ולהפקת השירים יחד עם איאן קוק ומרטין דוהרטי.
מייברי גם מנגנת בתופים ובקלידים.
מייברי מנגנת בפסנתר מילדות ובתופים מאז שהייתה נערה.
היא למדה בבית הספר ביקונהורסט, בית ספר עצמאי בעיירה ברידג' אוף אלן שבמרכז סקוטלנד.
לאחר השלמת ארבע שנים לתואר ראשון במשפטים באוניברסיטת סתראת'קלייד בגלאזגו, היא קיבלה תואר מוסמך בעיתונאות ב-2010, מה שהוביל אותה לקריירה בעיתונאות כפרילנסרית.
בשנים 2010–2009 היא כתבה לאתר המוזיקה הבריטי The Line of Best Fit.
מגיל 15 ועד 22 היא ניגנה בתופים בלהקות שונות.
ב-Blue Sky Archives, היא הייתה זמרת וניגנה בתופים וקלידים.
בספטמבר 2011 איאן קוק, שהיה בעבר חבר בלהקה Aereogramme ובאותו הזמן גם ב-The Unwinding Hours, הפיק מיני אלבום ל-Blue Sky Archives.
קוק גם החל פרויקט חדש עם חברו מרטין דוהרטי שיחד ביקשו ממייברי לשיר כמה דמואים.
הם כתבו יחד במשך שבעה או שמונה חודשים באולפן במרתף בגלאזגו.
לאחר מכן, קוק, מייברי ודוהרטי החליטו להקים להקה חדשה.
הם בחרו את השם Chvrches, תוך שימוש באות הלטינית "v" הנהגית כ-"u" כדי לעשות הבחנה מהמילה "כנסיות" באנגלית בעת חיפושים באינטרנט.
לאחר שחרור השירים "Lies" ו-"The Mother We Share" ב-2012, חתמו מייברי וחבריה ל-Chvrches עם גלאסנוט רקורדס.
המיני אלבום Recover יצא לאור ב-2013. אלבום הבכורה המלא, The Bones of What You Believe, יצא לאור ב-20 בספטמבר 2013.
מייברי שיתפה פעולה עם אמנים שונים כגון הלהקה Death Cab For Cutie,, Bleachers, דה נשיונל וסולנית פאראמור, היילי ויליאמס.
מייברי היא פמיניסטית, היא ייסדה את TYCI, קולקטיב פמיניסטי בגלאזגו.
בספטמבר 2013 כתבה מייברי מאמר בגרדיאן בתגובה להודעות מיזוגניות שהיא קיבלה ברשת.
היא הציגה את הנושא שוב בחדשות ערוץ 4, לאחר תגובות אגרסיביות שקיבלה הלהקה בתגובה לקליפ השיר "Leave a Trace".
ב-2015, כתבה מייברי על מערכת יחסים מתעללת אישית שהיא עברה.
מייברי תומכת גם בארגוני צדקה וסיוע נוספים.
יחד עם חבריה ל-Chvrches, תומכת מייברי באמנסטי אינטרנשיונל.
היא גם הייתה מעורבת יחד עם הלהקה בחילוץ בית הספק לרוק לבנות בגלאזגו לאחר שזה לא הצליח בגיוס תרומות ובפרויקט של איימי פולר, Smart Girls.
בדצמבר 2016, היא לקחה חלק באירוע התרמה עם קרלי ריי ג'פסן ולורד וצ'ארלי XCX לארגון המגייס כסף עבור להט"בים צעירים מחוסרי בית.
מייברי ביקורתית כלפי ממשל טראמפ והתבטאה בנוגע להתנהגות הלא נאותה שיוחסה לו.
בהתייחסותה לתגובות מעורבות של הקהל לאחר שהתבדחה על טראמפ בהופעה אמרה מייברי: "אתה לא יכול לומר שאתה לא חושב שהוא גזען.
אתה לא יכול לומר שאתה לא חושב שהוא סקסיסט.
אתה לא יכול לומר שאתה לא חושב שהוא טראנספוב והומופוב, כי הוא הראה לנו מי הוא."
בעקבות הטבח בכנסיית סאת'רלנד ספרינגס, הוציאה מייברי סרטון בחשבון הטוויטר שלה המותח ביקורת על תגובתו של הנשיא טראמפ בטענה ש"זה איפשהו על הסקאלה בין אירוני לצבוע שטראמפ מדבר על בריאות נפשית בהקשר להתקפה זו כאשר הממשל שלו לא עשה דבר מלבד למנוע גישה לטיפול לאלו שזקוקים לכך יותר מכל".
בהמשך היא סיפרה על זיכרונותיה מטבח בית הספר דנבליין בסטרלינג, סקוטלנד ב-1996 בו נרצחו 16 ילדים ומורה בירי אקדח, ושכתוצאה מכך החל פיקוח רחב על נשק בבריטניה.
מייברי מייחסת את הירידה במקרי הירי בבריטניה למאמצים אלו.
מייברי והשחקן ג'סטין לונג עוסקים יחד במספר פעילויות נדבנות, כולל נסיעה יחד לניקרגואה לביקור במעון לנשים מוכות.
ב-2017, הם צולמו בפסטיבל הסרטים טרייבקה יושבים יחד אחרי מסיבה, מה שגרר חרושת שמועות מהסאן הבריטי שציטט מקור אנונימי שטען כי השניים בזוגיות.
גם לונג וגם מייברי לא התייחסו לספקולציות אלו.
בספטמבר 2018, אישר השבועון פיפל שמייברי ולונג, שהחלו לצאת ב-2016, נפרדו.
במהלך ריאיון עם מגזין הרולינג סטון, רמזה מייברי שהיא רווקה.
דורותיאה לורן אלגרה לפקוס היא שחקנית, מדבבת וקומיקאית אמריקאית.
מוכרת בעיקר מתפקידה בסדרה "כתום זה השחור החדש".
לפקוס נולדה באוונסטון, אילינוי שבארצות הברית, למשפחה נוצרית ממוצא ליטאי, יווני וסרבי.
היא למדה בתיכון אוונסטון, ולמדה שיעורי אלתור בתיאטרון.
לאחר מכן המשיכה ללמוד באוניברסיטת דפול שבשיקגו וממנה הוענק לה תואר באנגלית ב-2008, תוך שהיא עושה הופעות אימפרוביזציה בלילות.
היא סיימה את לימודיה ב-2008 ועברה לניו יורק, שם החלה להופיע ב-"Upright Citizens Brigade Theatre".
תפקידיה הראשונים היו במספר פרסומות ובפינה בתוכנית האירוח, "ג'ימי קימל לייב".
לאחר מכן התחילה להופיע בסרטים, פודקאסטים ותוכניות שונות.
ב-2012 הופיעה בסדרה הקומית "איפה את, צ'לסי?", לצד לורה פריפון.
שיחקה גם בסיטקום "שוות בקליבלנד".
ב-2013 שיחקה בסדרה "כתום זה השחור החדש", בתור הסוהרת סוזן פישר והמשיכה להופיע גם בעונה הבאה.
בשנה שלאחר מכן שיחקה בסרטו הקומי של פרנק קורצ'י, "תקועים בחופשה" בו כיכב אדם סנדלר.
ב-2015 שיחקה בסרט שובר הקופות "עולם היורה" בתור ויויאן, אחראית בקרה העובדת לצד השחקן ג'ייק ג'ונסון.
באותה שנה שיחקה בתור ג'וי בסיטקום "Clipped".
דיבבה את מטילדה במשך 3 עונות בסדרת האנימציה "פן זירו - גיבור במשרה חלקית", מבית ערוץ דיסני XD.
ב-2016 דיבבה בסדרת האנימציה "אבא אמריקאי" והמשיכה גם בעונה שאחריה.
היא דיבבה מספר דמויות בסדרת האנימציה "הרפתקאות פין וג'ייק", מבית קרטון נטוורק.
דיבבה גם בסדרה "אנימלס" ב־HBO.
באותה שנה השתתפה בתוכנית המציאות "מטבחי הגיהנום" של השף גורדון רמזי.
החל מ-2017 שיחקה בסדרה הקומית "נופל וקם", בתפקיד ג'יס.
בנוסף, שיחקה בשני פרקים בסדרה הקומית "ספר האורחים", לצד דני פודי, והתארחה בסיטקום "נכסים בשווי מיליוני דולרים".
ב-2018 שיחקה את מילי בסרט הקומדיה "ווטסון והולמס", בבימויו של איתן כהן.
שיחקה בפרק בסדרה הקומית "במשפחות הכי טובות", ובפרק אחד בסדרה "לוציפר".
בנוסף בשנה זו, שיחקה בסרט הקומי "חיי כלב", ובתפקיד הראשי בסרט הקומי "החד קרן".
בשנים 2018–2019 שיחקה בשבעה פרקים בסיטקום "המפץ הגדול", והופיעה בתור דניס בסרט "בין שני שרכים: הסרט" בכיכובו של זאק גאליפנאקיס.
בשנת 2020 כיכבה בסרט הקומדיה מבית Netflix, לצד דייוויד ספייד, שיחקה בתפקיד קטן בסרטה של קליאה דובאל "עונת השמחות" ודיבבה את קווין בסדרת האנימציה "מספיק טוב".
ב-3 במאי 2014 לפקוס התחתנה עם השחקן כריס אלוורדו.
היא הודיעה על פרידתם ב-14 בפברואר 2016; הם התגרשו מאוחר יותר באותה שנה.
ב-5 באוקטובר 2018 התחתנה בשנית עם השחקן .
ב-18 במאי 2021 לפקוס הודיעה שהיא ובעלה מצפים לילדה.
+שנהסרטתפקידהערות2005Movie Boyפמלה2012Dreamworldסושי2013האם אתה כאןדליה שפרדרשימה לביצוענערת הקלר2014Bread and Butterדידרה ניוסוםתקועים בחופשהטרייסי2015עולם היורהויויאן2016ליל הבכורהאלכס בין2017יום החברהקארדי2018The Unicornמאלוריחיי כלבדייזיGood Girls Get Highפאטיהולמס & ווטסוןמילי2019בין שני שרכים: הסרטקרול האנץ'2020מיסיעונת השמחותקריסטל2022קללת ברידג' הולותמי רייס2023חותנים בהפרעהפיבי קינג
לורן ד'אַרבֿיֶה היה סוחר ודיפלומט צרפתי, שנודע במסעותיו בלבנט ובחיבוריו על האזורים שבהם ביקר.
ד'ארבייה החל את דרכו ב-1653 בשירות בני משפחתו בתחנת המסחר הצרפתית בסמירנה העותמאנית.
בפברואר 1657 הצטרף לדודנו שמוּנה לקונסול צרפת בצידון.
במשך 12 השנים שבהן עבד ונסע בארצות המזרח התיכון שקד על לימודי השפות הנפוצות בהן – טורקית, יוונית, ערבית, פרסית ואף עברית – ועל הכרת העמים והעדוֹת באזור.
המפגשים וקשרי הידידות שפיתח בעסקיו ובמסעותיו סייעו לו בתצפיותיו על החברה הטורקית והערבית במחצית השנייה של המאה ה-17, שאותן הקפיד לתעד ביומניו.
ב-1665 חזר לצרפת עם רווחי המסחר שעשה במזרח.
הודות לידיעת שפות הלבנט והתמצאותו במנהגים ובסדרים החברתיים והמדיניים שם, מוּנה ד'ארבייה על ידי ז'אן-בטיסט קולבר, שר האוצר של מלך צרפת לואי ה-14, לתפקידים דיפלומטיים בארצות האימפריה העותמאנית.
ב-1668 נשלח לתוניסיה, שם הצליח להביא לשחרור 380 בני צרפת שנפלו בידי שודדי ים ברברים ונמכרו לעבדות.
ב-1671 נשלח ד'ארבייה כנציג מיוחד מטעם צרפת לשער העליון בקונסטנטינופול לסייע לשגריר Nointel במשא ומתן לחידוש הסכמי הקפיטולציות בין צרפת לאימפריה העותמאנית, במטרה להשיג הטבות למסחר הצרפתי ולחזק את מעמדה של צרפת כמגינת המקומות הקדושים.
לאות הוקרה הוענק לו ב-1673 תואר אביר במסדר סנט לזרוס, שניתן בתקופתו לאזרחים שהצטיינו בתפקידים דיפלומטיים ומינהליים בשירות בית המלוכה הצרפתי, והובטחה לו קיצבה מאוצר המדינה למשך חייו.
ב-1674–1675 שימש ד'ארבייה בתפקיד קונסול צרפת באלג'יריה, ובשנים 1679–1685 כיהן כקונסול צרפת בחלב.
ב-1685 זכה בציון לשבח מטעם האפיפיור אינוקנטיוס האחד עשר על שירותיו לכנסייה, בכללם ההסדרים שהשיג לאנשי המסדר הכרמליתי בכרמל.
ד'ארבייה, שנודע בידענותו, הוזמן להצטרף לחוגו של מלכיצדק תבנו, שהאיץ בו להעלות את זכרונותיו על הכתב ולעסוק עימו במשותף בכתיבת ספר גאוגרפיה.
ד'ארבייה עסק תקופת-מה בחיבור מילון טורקי-לטיני וספרי דקדוק של השפות טורקית ופרסית והיה מועמד למשׂרת מורה לערבית במכללה המלכותית.
בכל זאת העדיף להסתופף בקרב אנשי החצר ולפעול בשליחויות מטעם המלך.
ב-1689, בגיל 54, חזר למארסיי ונשא אישה, אך עדיין הרבה לשהות בוורסאי.
בתפקידו הדיפלומטי האחרון ביוני 1697 נשלח מטעם לשכת המסחר של מארסיי לחצר הדוכס הגדול של טוסקנה וזכה שם לאמונו ואף השיג תעודה המעידה על ייחוס משפחתו.
ד'ארבייה מת בעיר הולדתו ב-1702. אלמנתו הקימה לו בכנסייה במארסיי מצבה שעליה נחרתה בלטינית תמצית קורות חייו.
מארסיי כיבדה את זכרו בקריאת כיכר על שמו (Place Laurent d'Arvieux) בלב רובע העסקים של העיר, סמוך לנמל.
לורן ד'ארבייה עשה בראשית דרכו שתים-עשרה שנים רצופות (1653–1665) בנמלי המסחר של הלבנט מטעם לשכת המסחר של מארסיי, ומתוכן שבע שנים (1658–1665) בתחנות המסחר הצרפתיות בצידון ובעכו.
בשנים אלה פעל במקומות שונים בסוריה, בלבנון ובארץ ישראל, וברשימותיו תיעד את חוויותיו ואת התרשמויותיו.
במשך כארבעה חודשים, בסוף 1664 ובתחילת 1665, התארח במחנהו של מוחמד טורבאי, ראש השבט הבדואי שמשל על סנג'ק לג'ון בשנים 1660–1667. לפי ד'ארבייה, טורבאי קבע בתקופה זו את מושבו ב"דרום הכרמל" (ככל הנראה בטירה שבחוף הכרמל).
ד'ארביה ניהל בשביל מארחו את התכתובות בשפה הטורקית.
לקשר שיצר עם אנשי טורבאי הועילה לא רק ידיעת השפה הערבית, אלא גם נוהגו של ד'ארבייה להתלבש בבגדי איש המזרח ולנקוט גינונים כנדרש.
בזכות קרבתו לטורבאי השיג ד'ארבייה הגנה בדרכים לו ולאנשיו וכן חסות לנזירים הכרמליתים.
בשל התמצאותו בהווי המזרח העותמאני וידיעת השפה הטורקית צורף ד'ארבייה ב-1670, לבקשתו של המלך לואי ה-14, למחזאי מולייר ולמוזיקאי ז'אן-בטיסט לולי בהפקת המחזה "גם הוא באצילים".
ד'ארבייה יעץ בכל הנוגע למחוות ולתפאורה בסצנת הטקס הטורקי, הורה לשחקנים כיצד להגות את המלים הזרות והכין את התלבושות לטורקים המדומים.
החוקרת מישל לונג'ינו טוענת כי בכל מהלכיו של ד'ארבייה, שהיא מאפיינת כמי שזה מקרוב עלה לגדולה (Arriviste), ניכרת חתירתו לקידום בסולם החברתי, וכי במחזה הזה, שעיקרו היחסים החברתיים בין הבורגנות לבין האריסטוקרטיה הוותיקה, מכוון מולייר את חיצי לעגו גם אל ד'ארבייה, שותפו להפקה.
לורן ד'ארבייה הותיר אחריו רשימות למיניהן שראו אור אחרי מותו.
רוב פרקי המסע עוסקים בהווי ובמנהגים של החברה הערבית והטורקית.
מהדורת התרגום לאנגלית ראתה אור כבר ב-1718, וכותרה היה "מסעות האביר ד'ארבייה במדבר ערב" ( The Travels of Chevalier D'Arvieux in Arabia the Desart).
ב-1735, 33 שנים אחרי מותו של ד'ארבייה, קובצו ונערכו שפע רשימותיו בשישה כרכים על ידי הנזיר הדומיניקני ז'אן-בטיסט לאבָּה תחת הכותרת "זכרונות האביר ד'ארבייה" (Mémoires du Chevalier d'Arvieux).
לכְּתביו של ד'ארבייה יש ערך במחקר של תולדות הלבנט.
בניגוד לרוב הנוסעים ביקורו באזור לא היה חטוף.
הוא דיבר בשפות הנהוגות בו והתאמץ להכיר מקרוב את החברה המקומית הטורקית והערבית.
רשימותיו מסכמות שנים לא מעטות של שהות בלבנון, בארץ ישראל ובסוריה, והן כוללות תיאורים מפורטים של יישובים ושל אירועים.
ספריו של ד'ארבייה היו מבוקשים והם תורגמו בתוך עשורים אחדים לגרמנית, הולנדית, דנית וטורקית.
לורן אשלי אנדרווד היא פוליטיקאית ואחות אמריקאית המכהנת כחברת בית הנבחרים של ארצות הברית מטעם מחוז הקונגרס הארבעה-עשר של מדינת אילינוי.
היא האישה האפרו-אמריקאית הצעירה ביותר ששירתה בקונגרס האמריקאי.
לורן אנדרווד נולדה במייפילד הייטס שבאוהיו.
בגיל שלוש עברה עם משפחתה לנייפרוויל שבאילינוי, שם גדלה ולמדה בבית הספר התיכון נקווה ואלי, וסיימה את לימודיה התיכוניים ב-2004. ב-2008 קיבלה תואר ראשון בסיעוד מטעם אוניברסיטת מישיגן.
באוניברסיטה, אנדרווד לקחה קורס בפוליטיקה סיעודית שלדבריה זרע את זרעי כניסתה לתחום מדיניות הבריאות.
היא קיבלה את שני תארים שניים בסיעוד ובבריאות הציבור מאוניברסיטת ג'ונס הופקינס ב-2009. ב-2014 מונתה אנדרווד ליועצת בכירה במחלקת הבריאות ושירותי האנוש של ארצות הברית, שם פעלה ליישום חוק הגנת החולה וטיפול בר השגה.
באוגוסט 2017, לקראת בחירות 2018, הכריזה אנדרווד על מועמדותה לייצוג מחוז הקונגרס ה-14 של אילינוי בבית הנבחרים של ארצות הברית.
מצע הבחירות שלה התמקד בשיפור חוק הגנת החולה וטיפול בר השגה, הרחבת הזדמנויות עבודה, שיפורי תשתיות וחופשת לידה בתשלום.
היא זכתה במועמדות המפלגה הדמוקרטית ב-20 במרץ 2018, כשהיא זוכה ב-57% מהקולות נגד שישה מועמדים אחרים.
בבחירות הכלליות התמודדה אנדרווד מול חבר בית הנבחרים המכהן מטעם המפלגה הרפובליקנית רנדי הולטגרן.
בעימות בחירות פומבי אמרה אנדרווד כי החליטה להתמודד על מושב בבית הנבחרים מכיוון שהולטגרן הצביעה בעד ביטול חוק הגנת החולה וטיפול בר השגה.
הולטגרן הצביע בעד "חוק הבריאות האמריקאי" של המפלגה הרפובליקנית, שעבר בבית הנבחרים אך לא התקבל בסנאט של ארצות הברית, ולו היה עובר בשני בתי הקונגרס היה מחליף במידה רבה את חוק הגנת החולה וטיפול בר השגה.
נשיא ארצות הברית לשעבר ברק אובמה וסגן הנשיא ג'ו ביידן הביעו את תמיכתם באנדרווד.
ביום הבחירות הכלליות, 6 בנובמבר 2018, גברה אנדרווד על הולטגרן עם 52.5% מהקולות.
לורן ז'אלאבר הוא לשעבר רוכב אופני כביש.
ז'אלאבר נחשב לאחד מטובי הרוכבים הצרפתים בכל הזמנים, בזכות הישגיו השונים שכוללים ניצחון ב-18 קטעים בוואלטה אספנייה ובדירוג הכללי במהדורת 1995 של המרוץ, ניצחונות במונומנטים מילאנו – סן רמו וג'ירו די לומברדיה ובקלאסיקות נוספות.
הוא ניצח בקטגוריית הנקודות ובקטגוריית מלך ההר בטור דה פראנס פעמיים, והוא אלוף העולם במרוץ נגד השעון ב-1997. בנוסף לכך, ז'אלאבר הוא זוכה מדליית הכסף באליפות העולם במרוץ הכביש ב-1992.
ז'אלאבר הוביל את דירוג ה-UCI בשנים 1995–1997 ובשנת 1999. הוא זכה בפרס אופני הזהב בשנת 1995.
ז'אלאבר נולד ב-30 בנובמבר 1968 במזמה שבצרפת.
בשנת 1989 הוא הפך למקצוען עם הצטרפותו לקבוצת טושיבה הצרפתית.
בשנת 1990, סיים שני בקטגוריית הנקודות בוואלטה אספנייה ובקלאסיקה סן סבסטיאן.
הוא סיים במקום השישי באליפות העולם שהתקיימה ביפן.
ב-1991 סיים ז'אלאבר במקום השני בקטגוריית הנקודות בטור דה פראנס.
ב-1992 הצטרף לקבוצת ONCE הספרדית.
הוא ניצח את קטגוריית הנקודות בטור דה פראנס וגם ניצח בקטע בודד במרוץ.
הוא זכה במדליית הכסף באליפות העולם, לאחר שהפסיד לג'אני בוניו האיטלקי בספרינט.
הוא ניצח שלושה קטעים בוולטה אה קטלוניה.
ב-1993 ניצח תחילה ז'אלאבר את וואלטה מיורקה.
הוא ניצח קטע בפריז–ניס וסיים רביעי במילאנו – סן רמו, שביעי בגנט - וולגם ותשיעי בלייז'–בסטון–לייז'.
הוא ניצח שני קטעים בוואלטה אספנייה, אך סיים רק במקום השלישי בקטגוריית הספרינט.
הוא השתתף בטור דה פראנס אבל פרש בקטע ה-15, ובסוף העונה ניצח את הוואלטה לה ריוחה.
ב-1994 רשם ז'אלאבר הופעת שיא בוואלטה אספנייה, כשניצח ב-7 קטעים ובקטגוריית הנקודות במרוץ, עם ניצחונו בקטגוריה הפך ז'אלאבר לצרפתי השני שמנצח בה.
עונת 1995 נחשבת לאחת הטובות בקריירה של ז'אלאבר, תחילה ניצח בפריז–ניס ובקטע אחד במרוץ.
לאחר מכן ניצח במונומנט מילאנו – סן רמו ואז במרוץ קריטריום אינטרנשיונל, כשהוא מנצח גם בשני קטעים במרוץ.
ז'אלאבר המשיך את עונתו המצוינת במרוץ "קלאסיקה פרימאוורה דה אמורביטה", בו סיים גם במקום הראשון.
הוא סיים שני בוואלטה אל פאייס ואסקו וניצח את המרוץ היוקרתי לה פלש ואלון, ז'אלאבר סיים רביעי בלייז'–בסטון–לייז' וניצח את הוולטה אה קטלוניה (ושלושה קטעים במרוץ).
הוא ניצח בפעם השנייה בקטגוריית הנקודות בטור דה פראנס, וגם ניצח בקטע אחד במרוץ.
ז'אלאבר המשיך את עונתו המצוינת, כאשר ניצח בסוף העונה את הוואלטה אספנייה.
ז'אלאבר ניצח בחמישה קטעים במרוץ, וגם בקטגוריית הספרינט ומלך ההר.
ב-1996, ניצח ז'אלאבר בפתיחת העונה את הוואלטה ולנסיה.
לאחר מכן, ניצח את מרוץ פריז–ניס בפעם השנייה.
ז'אלאבר השתתף באולימפיאדת אטלנטה, סיים במקום ה-13 בנגד השעון ובמקום ה-21 במרוץ הכביש.
הוא ניצח שוב בקטגוריית הנקודות בוואלטה אספנייה ובשני קטעים נוספים במרוץ.
בסוף העונה סיים חמישי בפריז–טור ושביעי באליפות העולם.
בעונת 1997 רשם ז'אלאבר הצלחות רבות, הוא ניצח את מרוץ פריז–ניס בפעם השנייה ברציפות ושני קטעים נוספים במרוץ.
הוא סיים שני בוואלטה אל פאייס ואסקו וניצח שני קטעים.
ז'אלאבר ניצח את הקלאסיקה לה פלש ואלון, וסיים ארבעה ימים מאוחר יותר במקום השני בלייז'–בסטון–לייז'.
בטור דה פראנס ז'אלאבר לא התבלט, אבל בוואלטה אספנייה הוא המשיך לככב.
כאשר ניצח בשני קטעים ואת קטגוריית הנקודות.
הוא זכה במדליית זהב באליפות העולם בנגד השעון, וניצח את המונומנט ג'ירו די לומברדיה ואת מרוץ מילאנו–טורינו בסוף העונה.
ב-1998 סיים ז'אלאבר במקום השני בפריז - ניס ובוואלטה אל פאייס ואסקו (ניצח גם שני קטעים).
הוא סיים שני גם בלייז'–בסטון–לייז' וניצח את הוואלטה אסטוריאס.
הוא ניצח שני קטעים בטור דה סוויס, השתתף בטור דה פראנס אך לא זינק לקטע ה-18 ובכך פרש מהמרוץ.
הוא ניצח את אליפות צרפת באופני כביש והתחרה בוואלטה אספנייה, הוא סיים במקום החמישי הכללי ובמקום השני בקטגוריית המאיצים והמטפסים.
ב-1999, ניצח שני קטעים בוואלטה אל פאייס ואסקו ואת המרוץ כולו.
בהמשך העונה, ניצח את טור דה רומאנדי בשווייץ ושלושה קטעים במרוץ.
ז'אלאבר רשם הופעת בכורה בג'ירו ד'איטליה והצטיין, כאשר ניצח שלושה קטעים וניצח את קטגוריית הנקודות.
ז'אלאבר אף סיים במקום הרביעי הכללי, 5:16 דקות אחרי איוואן גוטי, עם ניצחונו בקטגוריית הנקודות הפך ז'אלאבר לאחד מהרוכבים הבודדים בעולם שניצח בקטגוריה בכל אחד משלושת הגרנד טורס.
הוא סיים שני בטור דה סוויס וניצח קטע אחד, ז'אלאבר ניצח גם את דירוג הנקודות במרוץ.
הוא השתתף בוואלטה אספנייה ולא התבלט.
בעונת 2000 ז'אלבר סיים רביעי בטירנו–אדריאטיקו, ניצח קטע וסיים שלישי בוואלטה אל פאייס ואסקו.
הוא סיים שלישי בלה פלש ואלון, ועשירי בלייז'–בסטון–לייז'.
ז'אלאבר ניצח קטע בדופינה ליברה והשתתף בטור דה פראנס, אך לא בלט.
הוא השתתף באולימפיאדת סידני וסיים חמישי גם במרוץ הכביש וגם בנגד השעון.
לאחר שמונה שנים בקבוצת ONCE, הצטרף ז'אלאבר לקבוצת CSC הדנית.
לאחר שנפצע בתאונה ביתית והחמיץ את החלק הראשון של העונה, הוא ניצח שני קטעים בטור דה פראנס ובדירוג מלך ההר.
ז'אלאבר ניצח בפעם הראשונה את קלאסיקה סן סבסטיאן.
ב-2002 ניצח קטע בפריז–ניס וסיים שלישי.
הוא השתתף בטור דה פראנס וניצח את דירוג מלך ההר בפעם השנייה ברציפות.
עוד מרוץ שז'אלאבר ניצח בפעם השנייה ברציפות היה קלאסיקה סן סבסטיאן, לאחר שניצח בספרינט מתוך חמישה רוכבים.
בתום עונת 2002 ז'אלאבר פרש, כשהוא בן 34.
לאחר פרישתו של ז'אלאבר, הוא הפך ליועץ של חברת האופניים LOOK ותרם לעיצוב מבנה השלדות החדשות שהחברה ייצרה.
לז'אלאבר אח צעיר בשם ניקולא, שרכב בצורה מקצוענית והמשיך להתחרות גם אחרי פרישתו של לורן ופרש לבסוף בשנת 2009. ז'אלאבר עבד בין היתר בתור פרשן של מרוצי אופניים בערוצים מקומיים בצרפת, לעיתים מן האולפן ולעיתים בפריצות לשידור מאופנוע בו ליווה את המרוץ.
ז'אלאבר השתתף גם בתחרויות טריאתלון, בשווייץ ואף באליפות העולם של 2007 בקונה (הוואי).
במרץ 2013, נפצע ז'אלאבר מפגיעת מכונית בזמן שרכב על אופניו בצרפת.
הוא סבל משברים ביד וברגלו השמאלית.
ז'אלאבר הופיע ברשימת בדיקות הסמים שארגן הסנאט ב-2013, הוא נמצא חיובי בשימוש של EPO בשנת 2004.
קבוצת ONCE בה רכב ז'אלאבר במשך רוב הקריירה שלו ובה צבר את הישגיו החשובים, נחשדה ב-2006, בעקבות מבצע פוארטו, בסימום שיטתי של רוכביה שאורגן על ידי מנהלה הספורטיבי הראשי מנולו סאיז .
ז'אלאבר עצמו העיד ואמר שהוא לא יכול להכחיש שלא השתמש מעולם בחומרי אימרוץ, ואמר שנוצר אמון הדדי בין הרוכבים לבין הרופאים במהלך תקופתו בקבוצת ONCE, ולכן הרוכבים לא שאלו שאלות.
לורן וילבר אקטון הוא פיזיקאי אמריקאי, שטס במשימת מעבורת החלל STS-51-F כמומחה מטען עבור מעבדת המחקר של חברת לוקהיד קורפוריישן בפאלו אלטו שבקליפורניה.
סיים תואר ראשון במדעים בפיזיקה הנדסית מאוניברסיטת המדינה של מונטנה בשנת 1959, והוא גם דוקטור לפילוסופיה באסטרו-גאופיזיקה מאוניברסיטת קולורדו בבולדר בשנת 1965. בנוסף לכך בשנת 2000 לורן זכה בפרס George Ellery Hale, שהוענקה לו המחלקה לפיזיקה סולרית בחברה האסטרונומית האמריקאית על תרומתו לאורך תקופה ממושכת בתחום האסטרונומיה הסולרית.
בשנת 2006 התמודד בבחירות להיות נציג המדינה של מחוז 69 של מונטנה, אך הפסיד.
אקטון היה מדען בכיר במעבדה למדעי החלל, מעבדת המחקר של חברת לוקהיד בפאלו אלטו, קליפורניה.
כמדען מחקר, תפקידו העיקרי כלל ביצוע מחקרים מדעיים על השמש ואובייקטים שמימיים אחרים באמצעות מכשירי חלל מתקדמים.
הוא נבחר כאחד מארבעה מומחי מטען המשא עבור Space-lab 2 ב־9 באוגוסט 1978, ולאחר שבע שנות אימונים טס ב-STS-51-F / Space lab-2 בשנת 1985. בסיום המשימה, אקטון נסע יותר מ-2.8 מיליון מיילים ב-12 מסלולי כדור הארץ, והוא מתעד מעל 7 ימים בחלל.
משימת ספייסלאב 2: STS-51-F (הידועה גם בשם Space-lab 2) הייתה הטיסה ה -19 של תוכנית מעבורת החלל של נאס"א והטיסה השמינית של Challenger Shuttle.
הטיסה שוגרה ממרכז החלל קנדי, פלורידה, ב־29 ביולי 1985, ונחתה פחות משמונה ימים לאחר מכן ב-6 באוגוסט.
בעוד שהמטען העיקרי של המשא STS-51-F היה מודול המעבדה Space-lab 2. הדבר שקיבל הכי הרבה פרסום הם שני הניסויים המיוחדים עבור חברות קוקה-קולה ופפסי כדי לנסות להתאים את משקאותיהן לאסטרונאוטים השוהים בחלל.
לאחר נאס"א, היה כפרופסור למחקר לפיזיקה באוניברסיטת מונטנה, שם היה אחראי על הקמת קבוצת הפיזיקה הסולרית ומעבדת מדעי החלל וההנדסה.
קבוצת השמש MSU מקיימת היום תוכנית מחקר פעילה תחת תמיכה של נאס"א ו-NSF ומעורבת באופן פעיל בפעילות היום-יומית ובניצול מדעי של משימות לוויין למחקרי השמש.
אקטון היה החוקר הראשי של ניסוי הרנטגן הטלסקופ הרך (SXT) הנקראה "משימת יוחו"."משימת יוחו" התמקדה בחקר תהליכים סולריים עתירי אנרגיה, כמו התלקחות סולארית, התפרצויות וחימום.
לורן דיאן בנט היא זמרת, רקדנית ודוגמנית אנגלייה.
היא ידועה בעיקר כחברה להקת הבנות ובזכות עבודתה עם בנות פרדיסו, סי-לו גרין ורובין אנטין והפוסיקט דולז.
בשנת 2011, הוציאה את הלהיט הבינלאומי "Party Rock Anthem", ביחד עם למפאו.
השיר הגיע למקום הראשון במצעד הבילבורד הוט 100, תוך שקיבל את מעמד היהלום מטעם איגוד תעשיית ההקלטות האמריקאי על מכירות של למעלה מ-10 מיליון עותקים במדינה.
בנט הייתה חלק מלהקת בנות בשם בנות פרדיסו.
הלהקה כללה שבעה חברים בהקמתם בשנת 2007, אך ירדה לחמישה בשנת 2008. כל חברת קבוצה באה ממדינה שונה: צ'לסי קורקה מארצות הברית, אריה קרסנדו מצרפת, קלי בקט מברבדוס, שר מיי אמור מהפיליפינים ובנט מאנגליה.
הלהקה הוחתמה על חוזה בחברת התקליטים אינטרסקופ רקורדס.
סינגל הבכורה שלהן, "Patron Tequila", בהשתתפות ליל ג'ון ואיב, יצא לאור ב־12 במאי 2009 והגיע למקום השלישי במצעד שירי הדאנס קלאב ולמקום ה-82 בקנדה הוט 100. כמו כן, הלהקה התפרקה בשנת 2010, לאחר שהסינגל השני שלהן, "Who's My Bitch", לא הצליח.
היא השתתפה ברמיקס של will.i.am ל-"I Got It from My Mama" והצטרפה לסיבוב הופעות עם למפאו.
בהמשך אותה השנה, היא פגשה את סי-לו גרין והופיעה באלבומו The Lady Killer בשיר "Love Gun".
בשנה שלאחר מכן, היא השתתפה בלהיט הבינלאומי של למפאו "Party Rock Anthem", שנמכר בלמעלה מ-5,000,000 הורדות דיגיטליות בארצות הברית והגיע למקום הראשון בארצות הברית במשך שישה שבועות.
זאת תוך שהפך לסינגל הראשון של בנט שנכנס למצעד הבילבורד הוט 100. כמו כן, בנט עובדת לעיתים קרובות עם רובין אנטין ומופיעה ב-DVD השני של הפוסיקט דולז.
סינגל הבכורה שלה "I Wish I Wish" יצא לאור ב-21 בנובמבר 2011, על ידי חברת התקליטים אינטרסקופ רקורדס.
השיר נכתב על ידי אסמי דנטרס ובילי מאן והופק על ידי דייוויד שולר.
בריאיון עם בילבורד על השטיח האדום בטקס פרסי המוזיקה האמריקאית, אישרה כי הלהקה הוקמה מחדש.
מה שהפך אותה לחברה הראשונה בהרכב חדש לגמרי שהיוצר רובין אנטין אישרה אמר בריאיון לבילבורד שההרכב עדיין נמצא בתהליך בנייה.
"אנחנו בוחנים כרגע מי יהיה בקבוצה ואנחנו עובדים על אלבום", אומרת בנט על הקבוצה החדשה, שבאותה עת הייתה אמורה להיות בובות Pussycat המחודשות.
בשנת 2011 הוכרז כי מערך חדש של "המותג הסקסי" ייצא לראשונה בפברואר 2012 במהלך פרסומת של GoDaddy Super Bowl.
בנט הוצגה ונכללה בהרכב המקורי יחד עם פאולה ואן אופנה ושלושה אחרים שיצאו ההרכב מסיבות שונות.
בסופו של דבר, סימון קרב, אממלין אסטראדה, ונטשה סליטון הצטרפו ו-GRL הופיעו בסינגל הלהיט שלהם "Vacation" בפסקול הדרדסים 2.
GRL הצליחה באופן בינלאומי והופיעה עם אמנים כמו פיטבול בסינגל שלו "Wild Wild Love".
ההרכב המשיך להוציא לאור אלבום EP בשם GRL, בו הסינגל Ugly Heart הגיע לשיא במקום ה-2 במצעד האוסטרלי.
GRL היו בדרך להצלחה במיינסטרים.
בספטמבר 2014 חבר הקבוצה סימון קרב נפטר.
בינואר 2015, הקבוצה הוציאה סינגל בשם Lighthouse, והתמסרה להעלאת המודעות לנושאי בריאות הנפש.
ב־2 ביוני 2015 הקבוצה התפרקה באופן רשמי
2016: המשך קריירת סולו, רפורמציה הוריקן ו-GRL
ב־8 באפריל 2016 יצא מסלול ריקודים בהשתתפות בנט והופק על ידי הדי.ג'יי היווני ניק מרטין תחת הכותרת "מציאות".
ב-8 במאי 2016, בנט הוציאה לאור הסינגל החדש שלה "Hurricane" דרך הרשת החברתית אינסטגרם, והוסיפה כיתוב
בהמשך הוכרז בטוויטר כי חלק מההכנסות מהסינגל ייתרמו למסע הפרסום למען שינוי כיוון, ארגון המוקדש לשינוי תרבות הבריאות הנפשית באמריקה.
15 ביוני 2016, יותר משנה לאחר ש-GRL הודיעה על פירוקה, דווח כי הקבוצה מתכננת לבצע רפורמה תחת ייצוג חדש עם סוכנות Loco Talent בבריטניה.
ביוני הצהיר הסוכן החדש של הקבוצה, מאט ווינטר, כי ה-GRL חוזר דרך האתר של לוקו טאלנט.
בנט היא אחת משני החברים המקוריים שחוזרים תחת ההרכב החדש.
הסינגל הראשי של הקבוצה "ARE WE GOOD יצא לאקרנים ב־9 בדצמבר.
בשנת 2017 הקימה יחד עם אחיה ראיין את BENNETT, צמד פולק, קאנטרי, בלוז ורוק.
סינגל הבכורה שלהם "It's All Good" יצא ב-2 ביוני 2017.
לורן לייל היא שחקנית סקוטית.
היא ידועה בעיקר מהופעתה בתפקיד מרסלי מקימי פרייזר בסדרת הדרמה "זרה" של ערוץ Starz.
היא לא למדה בבית ספר למשחק, אבל בשנת 2015 התקבלה לתוכנית הרפרטוארית של התיאטרון הלאומי לנוער.
בתוכנית מתקבלים כ-15 שחקנים מתחת לגיל 25, שעובדים על סדרה של מחזות המוצגים בשנה שאחר כך בווסט אנד הלונדוני.
הופעתה המקצועית הראשונה של לייל הייתה ב-2013, בסרט הקצר "WhosApp", העוסק באפליקציית הכרויות חדשה.
ב-2014 כיכבה שוב בסרט קצר של Action On the Side בשם "Office Ugestu", המספר את סיפורו של קמצן המנסה להתפטר מעבודתו.
ב-2015 התקבלה לייל לתיאטרון הלאומי לנוער, והופיעה במשך עונת התיאטרון בשלושה מחזות.
היא גילמה את קתרין במחזה "אנקת גבהים", את דיאן ב-"Consensual", ואת נסיך אראגון במחזה השייקספירי "הסוחר מוונציה".
באותה שנה שיחקה גם בסרט הקצר של פיטר אוון ברוק "..And You're Back in the Room".
הופעתה הראשונה בטלוויזיה הייתה בתוכנית "BBC Comedy Feeds" של ערוץ BBC Three בפרק "Radges".
עוד שיחקה בסרט "The New Hope" עיבוד לרומן "דון קישוט" מאת מיגל דה סרוואנטס.
ב-2016 הופיעה לייל בסדרה הרפואית הוותיקה "הולבי סיטי" בפרק "Who You Are" בתפקיד קתרין רייס.
אחר כך שיחקה בדרמה "Broken" בכיכובו של שון בין.
ב-2017 החלה לייל להופיע בסדרת הדרמה "זרה" של ערוץ Starz, בתפקיד מרסלי מקימי, המבוססת על סדרת רבי המכר "נוכרייה" מאת דיאנה גבלדון.
ב-2018 שיחקה לייל בסרט הקולנוע "תגידי את זה לדבורים", עיבוד לרומן באותו שם מאת פיונה שו, לצדן של אנה פקווין והולידיי גריינג'ר.
עוד ב-2018 השתתפה בסרט הקצר "Girls Who Drink" של לילי רוז תומאס.
שנה שם תפקיד הערות 2015The New Hope דמזל 2018 תגידי את זה לדבורים אנני קרנמר2024בריחהג'ולי
שנה שם שם באנגלית תפקיד הערות 2014 ציד המכשפות The Crucible אנסמבל תיאטרון אולד ויק 2015 אנקת גבהים Wuthering Heights קתרין Ambassadors 2015 Consensual דיאן Ambassadors 2015 הסוחר מוונציה Merchant of Venice נסיך אראגון Ambassadors
לורן מישל חורגי מורגדו היא זמרת-יוצרת אמריקאית.
חברה לשעבר בלהקת הבנות פיפת' הרמוני.
הורגי נולדה במיאמי, פלורידה, למייקל הורגי וקלרה מורגדו, שניהם מקובה.
אביה מנהל מפעל, ואמה היא מורה, שעברה לארצות הברית כשפידל קסטרו עלה לשלטון.
יש לה שני אחים קטנים.
הורגי למדה בבית ספר קתולי.
בשנת 2012, בגיל 15, חורגי נבחנה לעונה השנייה של האקס פקטור.
חורגי ביצעה את "If I Ain't Got You" של אלישה קיז באודישן שלה.
היא עלתה לסיבוב הבא לאחר שקיבלה אישור מכל ארבעת השופטים.
לאחר שהודחה כסולנית מהתחרות, הוחזרה חורגי והקימה את הלהקה פיפת' הרמוני לצד אלי ברוק, נורמני, דיינה ג'יין וקמילה קביו.
הלהקה עלתה לגמר וסיימה במקום השלישי בתחרות.
בינואר 2013 חתמה הלהקה בחברת התקליטים של סיימון קאוול, סייקו מיוזיק ובאפיק רקורדס של אל.